ועדת הכספים, כנסת 23, פרוטוקול מספר 119, 2020-08-24 13:00

יצחק פינדרוס: קיבלנו שתי בקשות לרביזיה.

יצחק פינדרוס: חבר הכנסת מיקי לוי, אנחנו מעלים את הרביזיה שלך להצבעה.

שגית אפיק: פיצלנו אתמול סעיף בהצעת החוק שדיבר על חלוקת 120 הימים בין הממשלה לבין הכנסת.

שגית אפיק: לא הצלחנו להגיע להסכמה איך לחלק את הסעיף הזה.

שגית אפיק: עלו הצעות שונות.

שגית אפיק: עלה 60-60, עלה להשאיר מרווח של 45 ימים.

שגית אפיק: עלו הצעות שונות, אבל אף אחת מהן לא התקבלה.

שגית אפיק: אמרנו שננסה להגיע להסכמה.

שגית אפיק: אנחנו אמורים להניח את הודעת הפיצול במליאה.

שגית אפיק: זמננו היום במליאה קצר במיוחד, כי ההצעה זאת חייבת לעבור לפני חצות.

שגית אפיק: כיוון שממילא הממשלה חרגה מהמועד שהיה קבוע ל-12 ביולי ולא הביאה את הצעת חוק התקציב, וכיוון שממילא אם נקבע מועדים לא תהיה סנקציה על הממשלה להניח את הצעת החוק במועד מסוים, אני מציעה לפתוח את הרביזיה, ואז יש לכם שלוש אופציות.

שגית אפיק: אופציה אחת היא למחוק את הסעיף הזה.

מיקי לוי: זאת האופציה המועדפת עלי.

שגית אפיק: באופציה הזאת נישאר בלי חלוקת זמנים בתוך ה-120 ימים, כאשר עדיין תהיה לכנסת יכולת לרדוף אחרי הממשלה ולהפציר בה להביא הצעת חוק כזאת.

שגית אפיק: ושוב אני חוזרת, גם כשהיו מועדים, לא עמדו בהם .

מיקי לוי: ממילא זה לא יחזיק 120 יום.

יצחק פינדרוס: מיקי, אני מקבל את הצעתך למחוק את הסעיף הזה.

יצחק פינדרוס: ממילא התקציב של 2020 הולך לעבור גם בממשלה וגם בוועדת כספים.

ינון אזולאי: זה לא נכון למחוק אותו.

מיקי לוי: תביאו חקיקה פרטית.

שגית אפיק: אופציה ראשונה, להוריד את הסעיף, ואופציה שנייה, לנסות לקבל כרגע איזו שהיא החלטה.

מיקי לוי: זו טענת נושא חדש, הסתייגויות מחדש.

שגית אפיק: זה דבר שבשל לוחות הזמנים אמור להיות מורכב ובעייתי.

שגית אפיק: אנחנו נמצאים כרגע ביום האחרון.

שגית אפיק: אופציה שלישית, כפי שנאמר כאן, היא לתקן את זה בדרך אחרת.

שגית אפיק: יש לנו את התיקון לחוק יסוד: משק המדינה – 1.75 מיליארד לתקציב החינוך, שאפשר לעשות את התיקון שם.

ינון אזולאי: ואז את מוחקת את זה?

שגית אפיק: ואז אני מוחקת את הסעיף הזה, אני מוחקת את הפיצול, ואפשר יהיה לדון בחוק יסוד: משק המדינה.

מיקי לוי: זה ימנע טענות נושא חדש והסתייגויות.

יצחק פינדרוס: אני עושה הצבעה על הרביזיה שלך.

יצחק פינדרוס: מי בעד הרביזיה שהציע חבר הכנסת מיקי לוי?

יצחק פינדרוס: מי מתנגד?

יצחק פינדרוס: לא אושרה.

יצחק פינדרוס: מי בעד הרביזיה של חבר הכנסת ינון אזולאי?

יצחק פינדרוס: מי נגד?

יצחק פינדרוס: לא אושרה.

יצחק פינדרוס: מי בעד הרביזיה של מיקי זוהר?

יצחק פינדרוס: אושרה.

יצחק פינדרוס: אנחנו מוחקים את הסעיף שפיצלנו.

שגית אפיק: ההצבעה הראשונה היא הצבעה על לבטל את הפיצול שהוועדה ביצעה ביחס לסעיף 2.

יצחק פינדרוס: מי בעד ביטול הפיצול?

יצחק פינדרוס: מי נגד?

יצחק פינדרוס: אושר.

שגית אפיק: מי בעד מחיקת אותו סעיף 2 שדיבר על חלוקת הימים בחוק יסוד: משק המדינה.

שגית אפיק: אושר.

מיקי לוי: כחול-לבן, אף אחד מכם לא תמך בזה?

מיקי לוי: זה הרי אינטרס שלכם.

יצחק פינדרוס: הישיבה נעולה.